
(Redovni zakonodavni postupak: prvo čitanje)


Amandman		1

Prijedlog direktive
Uvodna izjava 1.
	

	Tekst koji je predložila Komisija
	Izmjena

	(1)	Komisija je u svojoj Komunikaciji „Europski zeleni plan”2 postavila cilj da se procjene sigurnosti kemikalija počnu provoditi u skladu s pristupom „jedna procjena po tvari” i pozvala na transparentnije i jednostavnije procjene rizika kako bi se smanjilo opterećenje svih dionika, ubrzalo donošenje odluka te povećale dosljednost i predvidljivost znanstvenih odluka i mišljenja. U Komunikaciji „Strategija održivosti u području kemikalija”3 Komisija je zaključila da, kako bi se taj cilj ostvario, dio znanstvenog i tehničkog rada u području kemikalija koji se obavlja na razini Unije radi potpore zakonodavstvu Unije treba preraspodijeliti agencijama Unije koje su za to najprikladnije. Time bi se pojednostavnio postojeći ustroj, poboljšala kvaliteta i usklađenost procjena sigurnosti na temelju različitih zakonodavnih akata Unije te osiguralo učinkovitije korištenje postojećih resursa.
	(1)	Komisija je u svojoj Komunikaciji „Europski zeleni plan”2 postavila cilj da se procjene sigurnosti kemikalija počnu provoditi u skladu s pristupom „jedna procjena po tvari” i pozvala na transparentnije i jednostavnije procjene rizika kako bi se smanjilo opterećenje svih dionika, ubrzalo donošenje odluka te povećale dosljednost i predvidljivost znanstvenih odluka i mišljenja. U Komunikaciji „Strategija održivosti u području kemikalija”3 Komisija je zaključila da, kako bi se taj cilj ostvario, dio znanstvenog i tehničkog rada u području kemikalija koji se obavlja na razini Unije radi potpore zakonodavstvu Unije treba preraspodijeliti agencijama Unije koje su za to najprikladnije. Time bi se pojednostavnio postojeći ustroj, poboljšala kvaliteta i usklađenost procjena sigurnosti na temelju različitih zakonodavnih akata Unije te osiguralo učinkovitije korištenje postojećih resursa. Očekuje se i da će se tim pristupom promicati troškovna učinkovitost i konkurentnost pojednostavnjenjem regulatornih postupaka i smanjenjem administrativnog opterećenja, čime bi se osiguralo da se poduzeća mogu učinkovito prilagoditi razvoju regulatornih okvira.

	__________________
	__________________

	2 Komunikacija Komisije Europskom parlamentu, Europskom vijeću, Vijeću, Europskom gospodarskom i socijalnom odboru i Odboru regija „Europski zeleni plan” (COM(2019) 640 final od 11. prosinca 2019.).
	2 Komunikacija Komisije Europskom parlamentu, Europskom vijeću, Vijeću, Europskom gospodarskom i socijalnom odboru i Odboru regija „Europski zeleni plan” (COM(2019) 640 final od 11. prosinca 2019.).

	3 Komunikacija Komisije Europskom parlamentu, Vijeću, Europskom gospodarskom i socijalnom odboru i Odboru regija „Strategija održivosti u području kemikalija – Prelazak na netoksični okoliš” (COM(2020) 667 final od 14. listopada 2020.).
	3 Komunikacija Komisije Europskom parlamentu, Vijeću, Europskom gospodarskom i socijalnom odboru i Odboru regija „Strategija održivosti u području kemikalija – Prelazak na netoksični okoliš” (COM(2020) 667 final od 14. listopada 2020.).



Amandman		2

Prijedlog direktive
Uvodna izjava 2.
	

	Tekst koji je predložila Komisija
	Izmjena

	(2)	Preraspodjela određenih znanstvenih i tehničkih zadaća Europskoj agenciji za kemikalije potrebna je kako bi se postupci i razine znanstvene provjere i digitalizacije uskladili s aktualnim standardima i postupcima Europske agencije za kemikalije. To je potrebno i kako bi se osigurale dosljedna razina znanstvene kvalitete, transparentnost, mogućnost pretraživanja podataka i interoperabilnost, u skladu s ciljem „jedna procjena po tvari”.
	(2)	Preraspodjela određenih znanstvenih i tehničkih zadaća Europskoj agenciji za kemikalije potrebna je kako bi se postupci i razine znanstvene provjere i digitalizacije uskladili s aktualnim standardima i postupcima Europske agencije za kemikalije. To je potrebno i kako bi se osigurale dosljedna razina znanstvene kvalitete, transparentnost, mogućnost pretraživanja podataka i interoperabilnost, u skladu s ciljem „jedna procjena po tvari”. Nadalje, digitalizacijom i pojednostavnjenim postupcima smanjit će se dvostruki napori i administrativna kašnjenja, što će državama članicama i gospodarskim subjektima omogućiti velike uštede i povećanje učinkovitosti.



Amandman		3

Prijedlog direktive
Uvodna izjava 6.a (nova)
	

	Tekst koji je predložila Komisija
	Izmjena

	
	(6.a)	Popis ograničenih tvari iz Direktive 2011/65/EU trebalo bi periodično preispitivati kako bi se osigurala visoka razina zaštite zdravlja ljudi, okoliša i sigurnosti potrošača. Primjereno je utvrditi razdoblje preispitivanja od najmanje 36 mjeseci uzimajući u obzir tržišna kretanja te tehnički i znanstveni napredak kao i činjenicu da države članice mogu u bilo kojem trenutku podnijeti dosjee za uvođenje ograničenja te da se horizontalne mjere ograničenja mogu pokrenuti i donijeti na temelju Uredbe (EZ) br. 1907/2006, Uredbe (EU) 2019/1021 ili drugog prava Unije o kriterijima održivosti za opasne tvari i kemikalije.



Amandman		4

Prijedlog direktive
Uvodna izjava 8.
	

	Tekst koji je predložila Komisija
	Izmjena

	(8)	Za izmjenu postupovnih odredaba iz Direktive 2011/65/EU potrebno je prijelazno razdoblje od 12 mjeseci kako bi se Europskoj agenciji za kemikalije omogućila odgovarajuća raspodjela resursa i zadaća. Taj rok se smatra dovoljnim kako bi se potencijalnim podnositeljima zahtjeva ili državama članicama omogućilo da se prilagode izmijenjenim postupovnim koracima na temelju te direktive.
	(8)	Za izmjenu postupovnih odredaba iz Direktive 2011/65/EU potrebno je prijelazno razdoblje od 18 mjeseci kako bi se Europskoj agenciji za kemikalije omogućila odgovarajuća raspodjela resursa i zadaća. Taj rok se smatra dovoljnim kako bi se potencijalnim podnositeljima zahtjeva ili državama članicama omogućilo da se prilagode izmijenjenim postupovnim koracima na temelju te direktive.



Amandman		5

Prijedlog direktive
Članak 1. – stavak 1. – točka 1. – podtočka a
Direktiva 2011/65/EU
Članak 5. – stavak 4. – podstavak 2.
	

	Tekst koji je predložila Komisija
	Izmjena

	Ako podnositelj zahtjeva unutar roka utvrđenog u skladu s prvim podstavkom točkom (c) ne dopuni zahtjev elementima koji nedostaju, kako ih je utvrdila Agencija u skladu s Prilogom V., Agencija može odbiti takav zahtjev. Agencija utvrđuje datum na koji se zahtjev smatra potpunim te ga bez nepotrebne odgode priopćuje podnositelju zahtjeva.
	Ako podnositelj zahtjeva unutar roka utvrđenog u skladu s prvim podstavkom točkom (c) ne dopuni zahtjev elementima koji nedostaju, kako ih je utvrdila Agencija u skladu s Prilogom V., Agencija odbija takav zahtjev. Agencija utvrđuje datum na koji se zahtjev smatra potpunim te ga bez nepotrebne odgode priopćuje podnositelju zahtjeva.



Amandman		6

Prijedlog direktive
Članak 1. – stavak 1. – točka 1. – podtočka b
Direktiva 2011/65/EU
Članak 5. – stavak 4.a – podstavak 5.
	

	Tekst koji je predložila Komisija
	Izmjena

	Agencija utvrđuje koji bi dijelovi tih mišljenja i njihovih eventualnih priloga trebali biti javno dostupni na njezinim internetskim stranicama i te dijelove objavljuje na svojim internetskim stranicama.
	Agencija utvrđuje koji bi dijelovi tih mišljenja i njihovih eventualnih priloga trebali biti javno dostupni na njezinim internetskim stranicama i te dijelove objavljuje na svojim internetskim stranicama, zajedno sa svim zahtjevima podnesenima u skladu s drugim podstavkom točkom (c).



Amandman		7

Prijedlog direktive
Članak 1. – stavak 1. – točka 1. – podtočka ba (nova)
Direktiva 2011/65/EU
Članak 5. – stavak 5.
	

	Tekst na snazi
	Izmjena

	
	(ba)	stavak 5. zamjenjuje se sljedećim:

	5. Zahtjev za obnavljanje izuzeća podnosi se najkasnije 18 mjeseci prije isteka izuzeća. Postojeće izuzeće ostaje valjano sve dok Komisija ne donese odluku o zahtjevu za njegovo obnavljanje.
	„5. Zahtjev za obnavljanje izuzeća podnosi se najkasnije 18 mjeseci prije isteka izuzeća. Komisija donosi odluku o zahtjevu u roku od šest mjeseci od primitka mišljenja Agencije. Postojeće izuzeće ostaje valjano sve dok Komisija ne donese odluku o zahtjevu za njegovo obnavljanje.”



Amandman		8

Prijedlog direktive
Članak 1. – stavak 1. – točka 3. – podtočka a
Direktiva 2011/65/EU
Članak 6. – stavak 1. – podstavak 1.
	

	Tekst koji je predložila Komisija
	Izmjena

	Kako bi se ostvarili ciljevi utvrđeni u članku 1. i uzimajući u obzir načelo predostrožnosti, Komisija na temelju temeljite procjene periodički razmatra preispitivanje i izmjenu popisa ograničenih tvari iz Priloga II., i to na vlastitu inicijativu ili nakon što država članica podnese dosje za uvođenje ograničenja koji sadržava informacije iz stavka 2.;
	Kako bi se ostvarili ciljevi utvrđeni u članku 1. i uzimajući u obzir načelo predostrožnosti, Komisija na temelju temeljite procjene periodički, a najmanje svakih 36 mjeseci, razmatra preispitivanje i izmjenu popisa ograničenih tvari iz Priloga II., i to na vlastitu inicijativu ili nakon što država članica podnese dosje za uvođenje ograničenja koji sadržava informacije iz stavka 2.;



Amandman		9

Prijedlog direktive
Članak 1. – stavak 1. – točka 3. – podtočka c
Direktiva 2011/65/EU
Članak 6. – stavak 2. – podstavak 1.
	

	Tekst koji je predložila Komisija
	Izmjena

	Preispitivanje i izmjena popisa ograničenih tvari iz Priloga II. temelje se na dosjeima za uvođenje ograničenja koje pripremi Agencija na zahtjev Komisije ili država članica.
	Preispitivanje i izmjena popisa ograničenih tvari ili skupinu tvari iz Priloga II. temelje se na dosjeima za uvođenje ograničenja koje pripremi Agencija na zahtjev Komisije ili država članica.



Amandman		10

Prijedlog direktive
Članak 1. – stavak 1. – točka 3. – podtočka c
Direktiva 2011/65/EU
Članak 6. – stavak 2. – podstavak 2.
	

	Tekst koji je predložila Komisija
	Izmjena

	Agencija ili država članica uzima u obzir sve dostupne informacije i sve relevantne procjene rizika dostavljene za potrebe drugog zakonodavstva Unije koje se odnosi na životni ciklus tvari koja se upotrebljava u električnoj i elektroničkoj opremi, a posebno fazu otpada. U tu svrhu druga tijela osnovana na temelju prava Unije koja obavljaju sličnu zadaću pružaju informacije Agenciji ili dotičnoj državi članici na zahtjev.
	Agencija ili država članica uzima u obzir sve dostupne informacije i sve relevantne procjene dostavljene za potrebe drugog zakonodavstva Unije koje se odnosi na bilo koji dio životnog ciklusa tvari koja se upotrebljava u električnoj i elektroničkoj opremi, a posebno fazu otpada. U tu svrhu druga tijela osnovana na temelju prava Unije koja obavljaju sličnu zadaću pružaju informacije Agenciji ili dotičnoj državi članici na zahtjev.



Amandman		11

Prijedlog direktive
Članak 1. – stavak 1. – točka 3. – podtočka c
Direktiva 2011/65/EU
Članak 6. – stavak 2. − podstavak 3. − točka -a (nova)
	

	Tekst koji je predložila Komisija
	Izmjena

	
	(-a)	identitet tvari;



Amandman		12

Prijedlog direktive
Članak 1. – stavak 1. – točka 3. – podtočka c
Direktiva 2011/65/EU
Članak 6. – stavak 2. − podstavak 3. − točka -aa (nova)
	

	Tekst koji je predložila Komisija
	Izmjena

	
	(-aa)	precizan i jasan tekst za unos predloženog ograničenja u Prilog II.;



Amandman		13

Prijedlog direktive
Članak 1. – stavak 1. – točka 3. – podtočka c
Direktiva 2011/65/EU
Članak 6. – stavak 2. − podstavak 3. − točka -ab (nova)
	

	Tekst koji je predložila Komisija
	Izmjena

	
	(-ab)	reference i znanstvene dokaze za ograničenja;



Amandman		14

Prijedlog direktive
Članak 1. – stavak 1. – točka 3. – podtočka c
Direktiva 2011/65/EU
Članak 6. – stavak 2. − podstavak 3. − točka ba (nova)
	

	Tekst koji je predložila Komisija
	Izmjena

	
	(ba)	informacije o mogućim alternativama, o njihovoj raspoloživosti i prikladnosti;



Amandman		15

Prijedlog direktive
Članak 1. – stavak 1. – točka 3. – podtočka c
Direktiva 2011/65/EU
Članak 6. – stavak 2. − podstavak 3. − točka bb (nova)
	

	Tekst koji je predložila Komisija
	Izmjena

	
	(bb)	obrazloženje mišljenja da je ograničenje na razini Unije najprikladnija mjera;



Amandman		16

Prijedlog direktive
Članak 1. – stavak 1. – točka 3. – podtočka c
Direktiva 2011/65/EU
Članak 6. – stavak 2. − podstavak 3. − točka bc (nova)
	

	Tekst koji je predložila Komisija
	Izmjena

	
	(bc)	socioekonomska procjena.



Amandman		17

Prijedlog direktive
Članak 1. – stavak 1. − točka 4.a (nova)
Direktiva 2011/65/EU
Članak 20. – stavak 1.a (novi)
	

	Tekst koji je predložila Komisija
	Izmjena

	
	(4.a)	u članku 20. umeće se sljedeći stavak:

	
	„1.a	Prije donošenja delegiranog akta Komisija se savjetuje sa stručnjacima koje je imenovala svaka država članica u skladu s načelima utvrđenima u Međuinstitucijskom sporazumu o boljoj izradi zakonodavstva od 13. travnja 2016.”



Amandman		18

Prijedlog direktive
Članak 1. – stavak 1. – točka 4.b (nova)
Direktiva 2011/65/EU
Članak 24. – stavak 2.a (novi)
	

	Tekst koji je predložila Komisija
	Izmjena

	
	(4.b)	u članku 24. dodaje se sljedeći stavak:

	
	„2.a	Komisija prati stanje u pogledu resursa Europske agencije za kemikalije i zadaća, radnog opterećenja i nadležnosti znanstvenih odbora Europske agencije za kemikalije te prema potrebi podnosi zakonodavni prijedlog kako bi se uzele u obzir sve potrebe Europske agencije za kemikalije koje proizlaze iz zadaća uvedenih ovom Uredbom i poboljšalo upravljanje njezinim znanstvenim odborima.”



Amandman		19

Prijedlog direktive
Članak 2. – stavak 1.
	

	Tekst koji je predložila Komisija
	Izmjena

	Odredbe iz ove Direktive primjenjuju se od [Ured za publikacije: 12 mjeseci od objave ove Direktive].
	Odredbe iz ove Direktive primjenjuju se od [Ured za publikacije: 18 mjeseci od objave ove Direktive].

